cyanic-selkie/wikianc huggingface dataset:
Lyche
Fra regimentskvartermester på Strømsø (i dag Drammen), Johan Nicolai Lyche (1750–1837), stammer hans barnebarn Harald Lyche (1827–1887) som etablerte det som i dag (2013) er Lyche Konvolutt, såvel som kringkastingsmannen Karl Lyche (1903–1971) som snakket nynorsk på radio. Klesdesigneren Wenche Lyche (født 1965) laget brudekjolen til Prinsesse Märtha Louise da hun giftet seg. I 2002. Mens Helene Tambs-Lyche (1903–1993) var insektsforsker, ble Harald Tambs-Lyche (født 1946) professor i sosialantropologi. Per Tambs-Lyche (1920–2013) var brodirektør i Vegvesenet fra 1973 til 1987, mens Tom Lyche (født 1943) ble matematiker.
Albert Weisgerber
Albert Weisgerber (født 21. april 1878 i Sankt Ingbert, Saarland, død 10. mai 1915, i Fromelles i Fransk Flandern) var en tysk maler, grafiker og illustratør. Weisgerber etterlot seg en stor produksjon, som imidlertid ble glemt etter hans tidlige død. Weisgerbers stil lå mellom den tyske impresjonismen og den begynnende ekspresjonismen. Weisgerber falt i kamp under første verdenskrig. Han etterlot seg ca. 400 malerier, utallige grafiske blad og illustrasjoner, blant annet til brødrene Grimms eventyr.
Liv og virke
Mens han studerte, tegnet Albert Weisgerber i det satiriske og progressive tidsskriftet Jugend. Han er kjent for blant annet portrettet av sin venn, den senere forbundspresidenten Theodor Heuss. Weisgerber ble i 1913 den første president i Münchener Neue Secession, der også Max Unold, Max Feldbauer, Walter Püttner, Alexej von Jawlensky, Alexander Kanoldt, Paul Klee og Edwin Scharff var medlemmer.
I perioden 1905 til 1907 oppholdt Weigerber seg i Paris, og tilhørte kunstnerkretsen som samlet seg i Café du Dôme. Her traff han Rudolf Levy, Hans Purrmann, Jules Pascin, Rudolf Grossmann, og ble venn med Henri Matisse.
I motsetning til mange av sine samtidige, gikk Weisgerber aldri over i det abstrakte. Han fant sin egen vei, og gjaldt som representant for den «idealistiske ekspresjonismen». Han etterlot seg mer enn 400 malerier, utallige grafiske verker, og illustrasjonsverker.
Under første verdenskrig var Weisgerber løytnant og kompanisjef, og falt i et slag ved Fromelles ved Ieper.
NM på skøyter, allround for herrer – Senior B
Allround-NM på skøyter, senior B var et norgesmesterskap i hurtigløp på skøyter, allround for herrer, som ble arrangert av Norges Skøyteforbund og ble arrangert årlig i perioden 1966–1973.
Det ble vedtatt innført på skøytetinget den 11.-12. september 1965 på Oslo Handelsstand, Oslo. Mesterskapet ble innført som en direkte følge av vedtaket om at juniorløpere fra og med 1965 skulle være aldersbestemt klasse (under 20 år). Ifølge Norges Skøyteforbunds tingvedtak 12.–13. september 1964 gjort på Park Hotell, Drammen, var en senior B-løper «løpere over 20 år som ikke har oppfylt kravene som senior A-løper». På skøytetinget 1.–2. september 1973 på Sjømannsskolen, Arendal ble det vedtatt å stryke dette mesterskapet av Norges Skøyteforbunds NM-program.
Det enkelte mesterskapet ble arrangert over to påfølgende dager, hvor det ble gått stor firkamp, 500 meter og 5,000 meter første dag og en 1,500 meter og en 10,000 meter den andre dagen.
Fekting under Sommer-OL 2012 – Kårde lag kvinner
Kvinnenes kårde under Sommer-OL 2012 vil finne sted den 4. august på ExCeL Arena.
Planmyndighet
Planmyndighetene er beskrevet i plan- og bygningsloven § 3-2.
«Ansvaret for planlegging etter loven ligger til kommunestyrene, regionale planmyndigheter og Kongen, jf. §§ 3-3 til 3-7.»
§ 3-3 - kommunen som planmyndighet: «Kommunal planlegging har til formål å legge til rette for utvikling og samordnet oppgaveløsning i kommunen gjennom forvaltning av arealene og naturressursene i kommunen, og ved å gi grunnlag for gjennomføring av kommunal, regional, statlig og privat virksomhet. Kommunestyret selv har ledelsen av den kommunale planleggingen og skal sørge for at plan- og bygningslovgivningen følges i kommunen. Kommunestyret skal vedta kommunal planstrategi, kommuneplan og reguleringsplan. Kommunen organiserer arbeidet med den kommunale planleggingen etter kapittel 10 til 12 og oppretter de utvalg og treffer de tiltak som finnes nødvendig for gjennomføring av planleggingen.»
§ 3-4 - fylkestinget som regional planmyndighet. «Fylkestinget er regional planmyndighet.»
§ 3-5 - Kongen (Miljøverndepartementet) har ansvaret for og ledelsen av planleggingsvirksomheten på nasjonalt nivå. «Kongen har ansvaret for og ledelsen av planleggingsvirksomheten på nasjonalt nivå. Departementet har det administrative hovedansvaret for statens planleggingsoppgaver etter loven og skal arbeide for at de vedtak som treffes nasjonalt blir fulgt opp i den regionale og kommunale planleggingen. Departementet skal føre tilsyn med at plikten til regional planlegging i medhold av denne lov blir overholdt.»
Bedre Byggeskik
Landsforeningen Bedre Byggeskik var en innflytelsesrik dansk landsdekkende forening, som ble opprettet av en gruppe danske arkitekter 27. juni 1915. Blant stifterne var Thorkild Henningsen og Carl Brummer. Foreningen ble nedlagt i 1965, og betegnelsen «Bedre Byggeskik» brukes nå i Danmark om en stilperiode i dansk arkitektur i årene fram til andre verdenskrig. Denne stilperioden tok utgangspunkt i eldre dansk byggeskikk, og overlappet nyklassisismen.
Historie
Formålet med foreningen var å forbedre den danske bygningskultur, og dette foregikk gjennom den såkalte tegnehjelpen hvor foreningens arkitekter tegnet enkle hus, som var kjennetegnet ved bruk av enkle materialer og håndverksmessige gode løsninger. Tegningen kunne bestilles hos foreningen og deretter få en lokal byggmester til å oppføre huset, noe som er årsaken til at de ofte omtales som en «murermestervilla». Det var normalt et symmetrisk hus i en og en halv etasje i røde mursten og med rødt, halvvalmet tak og kjeller. Bevegelsens idealer overlapper i stor utstrekning med nyklassisismen, selv om Bedre Byggeskik-normen vanligvis ga arkitektene større frihet til å benytte pittoreske detaljer.
Holbæk var et tidlig arnested for denne arkitektur-retningen (særlig veien Bakkekammen) med arkitektene Ivar Bentsen og Marius Pedersen. Bentsen hadde allerede i 1911 startet en «bygmesterskole» i byen. Akademisk Arkitektforenings tegnehjelp, etablert i 1907, Landsudstillingen i Århus i 1909 samt P.V. Jensen Klints argumentasjoner i boken Bygmesterskolen var tidlige forløpere for Bedre Byggeskik.
Foreningen eksisterte fram til 1965, men allerede fra rundt 1930 begynte den å miste innflytelse i byene og tape terreng i forhold til funksjonalismen. Poul Henningsen og kretsen omkring det kulturradikale tidsskriftet Kritisk Revy gjorde narr av Bedre Byggeskik, som de anså for en stilistisk tvangstrøye og et regressivt, tilbakeskuende kulturfenomen, som de kalte «akademisk Arkitekturs Nulpunkt». Men i byggeskikken på landet levede innflytelsen til langt ut i 1940-årene.
Wade Bootes
Wade Bootes (født 30. mai 1974) er en australsk terrengsyklist.
Irland under EM i friidrett 1969
Irland deltok med fire utøvere under EM i friidrett 1969 som ble arrangert 16.–21. september 1969 i Athen. Irland tok en medalje under mesterskapet.
Innsigelsesmyndighet
Innsigelsesmyndighet i plan- og bygningsloven er omtalt i § 5-4.
«Berørt statlig og regionalt organ kan fremme innsigelse til forslag til kommuneplanens arealdel og reguleringsplan i spørsmål som er av nasjonal eller vesentlig regional betydning, eller som av andre grunner er av vesentlig betydning for vedkommende organs saksområde. Andre kommuner kan fremme innsigelse mot forslag til slike planer i spørsmål som er av vesentlig betydning for kommunens innbyggere, for næringslivet eller natur- eller kulturmiljøet i kommunen, eller for kommunens egen virksomhet eller planlegging. Sametinget kan fremme innsigelse mot slike planer i spørsmål som er av vesentlig betydning for samisk kultur eller næringsutøvelse.»
§ 11–16 omhandler innsigelse til arealdelen, og § 12-13 innsigelse til reguleringsplaner.
Yvette Williams
Yvette Williams (født 25. april 1929, død 13. april 2019) var en newzealandsk friidrettsutøver.
Hun representerte New Zealand under Sommer-OL 1952, hvor hun tok gull i lengdehopp.
John Postans
John Musgrove Postans (født 1869 i Suffolk, død 9. januar 1958 i Birmingham) var en britisk skytter som deltok i de olympiske leker 1908 i London. Postans ble olympisk mester i skyting under OL 1908 i London. Han var med på det britiske laget som vant lagskytingen i trap med 407 poeng foran Canada med 405. De andre på laget var Alexander Maunder, Charles Palmer, James Pike, Frank Moore og Peter Easte. Det var sju lag med seks mann på hvert som deltok i konkurransen som ble gjennomført 10. og 11. juli 1908. Postans skjøt 61 poeng som var det fjerde beste resultatet på det britiske laget.
Under My Thumb
«Under My Thumb» er en sang skrevet av Mick Jagger og Keith Richards. Den ble første gang gitt ut på albumet Aftermath i 1966 av The Rolling Stones. Den ble gitt ut på singel i Japan 1968.
Mens The Rollings Stones spilte denne sangen på Altamont-festivalen 1969 ble Meredith Hunter stukket ned av et medlem av Hells Angels etter at det hadde brutt ut et slagsmål mellom Hells Angels og publikum. Hells Angels hadde blitt engasjert som sikkerhetsvakter på festivalen. Hendelsen er fastholdt i dokumentarfilmen Gimme Shelter.
Tina Turner spilte inn sangen og ga den ut på albumet Acid Queen i 1975. Sangen ble gitt ut på singel i 1977. Singelen kom på 80.-plass i Australia.
Coverversjoner
Etter at Mick Jagger og Keith Richards ble fengslet for narkotikamisbruk i 1967, spilte The Who inn sangene «Under My Thumb» og «(This Could Be) The Last Time» og ga dem ut som en singel. Meningen var å støtte Jagger og Richards med kausjon, men ironisk nok kom singelen ut samme dag som de ble sluppet fri.
Blind Faith spilte sangen på debutkonserten sin i 1969.
Del Shannon spilte sangen på 1972-samlingen The Del Shannon Anniversary album.
Andre band som har spilt sangen er Pentagram, Streetheart, Social Distortion, Kim Carnes, Sam Kinison, Michael Hutchence, Wayne Gibson og Ministry.
FAMIT
Forening av Magikere i Trøndelag (FAMIT) er en norsk trylleforening. Det er den eneste trylleforeningen i Norge i tillegg til Den Magiske Ring (DMR) som ikke er underlagt Magiske Cirkel Norge (MCN). Foreningen erstatter det som ville vært Magiske Cirkel Trondheim dersom en slik underavdeling hadde eksistert for  trøndelagsområdet.
Historie
FAMIT ble stiftet i 1949 av ivrige tryllesjeler i Trondheim og er med det den yngste av de tre norske trylleforeningene ( MCN 1928, DMR 1947).
Samarbeid med andre trylleforeninger
FAMIT er ikke tilsluttet Nordisk Magiunion som er et samarbeidsorgan for nordiske trylleforeninger, men har allikevel et tett samarbeide med Magiske Cirkel Norge og flere andre nordiske trylleforeninger.
Møtevirksomhet
FAMIT har medlemsmøter den første mandagen i hver måned gjennom hele året, med unntak av i juli og August. Møtene finner sted i konferanserom på Hotel Augustin i Kongensgate i Trondheim. I tillegg gir FAMIT ut et medlemsblad med samme navn 3-4 ganger i året.
Kjente medlemmer
Mange av Norges største magikere gjennom tidene har vært eller er medlem av FAMIT i dag.
Æresmedlemmer
FAMIT har i dag tre æresmedlemmer. Æresmedlemskap er et gratis, livsvarig medlemskap som mottas for særlig innsats for foreningen gjennom mange år. Æresmedlemmer vedtas av styret.
Kajol
Kajol Devgn (født 1974) er en Indisk filmskuespiller. Devgn har blitt beskrevet i media som en av de mest vellykkede skuespillerne i Bollywood, og har mottatt flere priser, inkludert seks Filmfare Awards. Devgn har blant annet rekorden for flest «beste kvinnelige hovedrolle». I 2011 mottok Kajol Padma Shri, den fjerde høyeste sivile ære en kan motta i India.
Kajol gjorde sin filmdebut med Bekhudi (1992), mens hun fortsatt gikk på skole. Senere sluttet hun å studere, og hadde sin første kommersielle suksess med filmen Baazigar (1993). Kajol Devgn har også deltatt i en rekke indiske storfilmer, blant annet Yeh Dillagi (1994), Dilwale Dulhania Le Jayenge (1995) og Kuch Kuch Hota Hai (1998). Kajol mottok to filmfare priser fra de to siste filmene, i kategorien beste skuespillerinne.
Kajol vant en tredje Filmfare pris med filmen Kabhi Khushi Kabhie Gham i 2001. Etter en vellykket comeback med den romantiske thrilleren Fanaa (2006) spilte hun hovedrollene i filmer som U Me Aur Hum (2008), We are family (2010), My name is Khan (2010) og Dilwale (2015). Kajol vant pris som beste skuespillerinne på Filmfare med filmene Fanaa og My name is Khan. fikk hennes to Beste Skuespillerinne priser På Filmfare.
I tillegg til å spille i filmer, er Kajol sosial aktivist og er kjent for sitt arbeid med enker og barn. Hun deltok som dommer i talentshowet Rock-N-Roll-Family I 2008. Kajol har vært gift med skuespiller Ajay Devgn siden 1999.
Bakgrunn
Kajol ble født i Bombay (Mumbai) den 5. august 1974. Hennes mor, Tanuja, er skuespiller. Kajols far, Shomu Mukherjee, som døde i 2008 av hjertestans, var filmregissør og produsent. Under et intervju i 2019 fortalte Kajol at hun snakker Engelsk, Hindi og Marathi og forstår Bengali". Kajols lillesøster, Tanishaa, er også skuespiller.
Kajol utdannet seg ved St. Joseph ' S Convent School Anmeldelser (kostskole) i Panchgani. Utenom studiene hennes deltok hun i dans. Det var på skolen at hun begynte å danne en aktiv interesse for å lese fiksjon, da det hjalp henne "gjennom de dårlige øyeblikkene" i hennes liv. På begynnelsen av 1990-tallet forsøkte Tanuja å regissere en film. Prosjektet ble imidlertid skrinlagt etter noen dager med filming. I en alder av seksten begynte Kajol å jobbe med Rahul Rawail's Bekhudi, som ifølge henne var en "stor dose flaks". Kajol sin rolle i filmen ble foreslått etter et besøk hos fotograf Gautam Rajadhyaksha, som også skrev filmens manus.
Revolve NTNU
Revolve NTNU er et Formula Student-team ved Norges teknisk-naturvitenskapelige universitet, og ble etablert i 2010. Team 2019 består av 81 studenter fra 24 ulike fagretninger ved universitetet, først og fremst ulike sivilingeniørstudier, som blant annet produktutvikling og produksjon (maskin), bygg- og miljøteknikk, elektronikk, datateknologi, teknisk kybernetikk, energi og miljø, og industriell økonomi. Organisasjonen er en frivillig non-profit studentorganisasjon. Kongsberg Gruppen er prosjektets hovedsamarbeidspartner, sammen med Bertel O. Steen som kom med i prosjektet i 2017. Revolve NTNU deltok for første gang i Formula Student i 2012 og det var da et gjensidig samarbeid med Petter Solberg og Petter Solberg Engineering.
Kajol
Karriere
Kajol gjorde sin filmdebut i en alder av sytten. I 1992 deltok hun i den romantiske dramafilmen Bekhudi, sammen med Kamal Sadanah og hennes mor, Tanuja. Året etter deltok Kajol i krimthrilleren Baazigar (1993). Filmen var samme år den fjerde mest lønnsomme filmen i Bollywood, med inntekter på rundt 2,4 millioner dollar.
Revolve NTNU
Hvert år designes, utvikles og bygges en ny formelbil med det formål å delta i Formula Student som avholdes hver sommer. Revolve NTNU deltar blant annet på Formula Student UK, som avholdes på Formel 1-banen Silverstone i Storbritannia i regi av Institution of Mechanical Engineers, Formula Student Germany, som avholdes på Hockenheimring og Formula Student Austria, som avholdes på Red Bull Ring. Konkurransen går ut på å utvikle og bygge en énseters racerbil for det ikke-kommersielle markedet. I konkurransen blir bilen vurdert i en rekke forskjellige statiske og dynamiske tester, sammen med økonomiske analyser, miljøaspekter, design og salgspresentasjoner.
Teamet
Årets team på 81 studenter kommer fra 24 ulike studieretninger spredt fra alle NTNUs campuser. Alt fra de typiske sivilingeniørlinjene på Gløshaugen slik som produktutvikling og produksjon (maskin), bygg- og miljøteknikk, elektronikk, datateknologi, teknisk kybernetikk, energi og miljø, materialteknologi, industriell økonomi, industriell design til studielinjene på Handelshøyskolen slik som Økonomi og Administrasjon, Samfunnsøkonomi og til og med Film og Videoproduksjon på Dragvoll.
Teamet består av 10 ulike grupper som har hvert sitt ansvarsområde og styret bestående av prosjektleder, nestleder, økonomisjef, markedssjef og tekniske ledere som sammen sørger for et bra samarbeid på tvers av gruppene i tillegg til å lede utviklingen av organisasjonen.
Marked
Markedsgruppen er ansvarlig for å inngå sponsoravtaler og pleie sponsor relasjoner. Gruppen har også hovedansvaret for merkevarebygging som går ut på å organisere og gjennomføre stands, foredrag og presentasjoner om prosjektet og arrangere våre to store eventer: den formelle Avdukingen i Storsalen på Samfundet der bilene blir avduket og vår egen karrieredag Revolvedagen med over 20 deltagende samarbeidsbedrifter og minst 2000 oppmøtte studenter. I tillegg designes det en månedlig newsletter og magasin for å dokumentere prosessen og gi oppdateringer på prosjektløpet underveis. Nettsiden og all produksjon av mediamaterialer og merchandise tilfaller også markedsgruppen.
Tekniske grupper
Det er ulike grupper som jobber med forholdsvis den elektriske racerbilen og den førerløse bilen. På den elektriske racerbilen er det delt i elektriske grupper som jobber med elektronikken (Power systems, Embedded electronics og Software) og mekaniske grupper (Monocoque, Aerodynamics, Suspension & Drivetrain). Gruppene ansvarlige for den førerløse bilen er Perception & Navigation og Mechatronics. Vehicle Dynamics & Control Systems jobber med begge bilene.
Power Systems
Power systems har ansvaret for akkumulatoren, som er vår hjemmelagde batteripakke. Gruppen har ansvar for design av pakken, som innebærer både elektronikk og selve casingen rundt. Elektronikken består av å velge celler, og hvor mange man skal ha. Når celler er valgt designer gruppen PCBer som kobler pakken sammen og et ledningsnett for å drifte alle systemene i bilen. I tillegg lager gruppen også karboncasinger for alle kretskort på bilen, og inverteren.
Flyveskolen
Flyveskolen (FLSK) er en skole i det danske Flyvevåbnet som tester og utvelger piloter og besetningsmedlemmer til Forsvarets fly. Skolen har vært plassert på Flyvestation Karup siden den 1. februar 1993. Man kan ikke bli yrkespilot i sivil luftfart gjennom denne utdannelsen.
Revolve NTNU
Embedded electronics
Embedded electronics har ansvaret for alt av lavspent elektronikk på bilen i tillegg til motorkontrollene. Oppgaven går i å designe og produsere kretskort (PCBer). De har også ansvaret for de over 300 ulike sensorene på bilen som til enhver tid overvåker bilens tilstand. I tillegg sørger de for at kommunikasjonen mellom alle systemene fungerer optimalt, dette går for eksempel på å overføre telemetridata trådløst til Revolve Analyze. Gruppen har også ansvar for sikkerhetssystemer og dashboard.
Software
Softwaregruppen har ansvaret for Revolve NTNUs hjemmelagde analyseprogram, Revolve Analyze. Her behandles all data fra bilen, som brukes til å fintune bilen til det maksimale, og ikke minst bidra til å bestemme designet for neste års bil. Alle valg som taes i design og utvikling av neste års bil, er basert på teori og analyse av egne biler, og motstandernes.
Flyveskolen
På elementærkurs lærer eleven grunnleggende flyvning og navigasjon. Dersom eleven består final check, fortsetter hun eller han sin pilotutdannelse i USA eller Canada. Besetningsmedlemskurset har omtrent samme teori som på elementærkurset, men flyvningen konsentrerer seg om navigasjon. Dersom eleven består final check, som er en flyvning i 150 fot (46 m) med 100 knop (185 km/t), fortsetter hun eller han utdannelsen til besetningsmedlem i Flyvevåbnets skvadroner.
Historikk
Det danske Forsvarets første flyvninger foregikk både innen Hæren og innen Søværnet.
Marinens Flyvevæsen startet i 1912 og fløy fra Kløvermarken i København; i starten brukte denne forsvarsgrenen et fly av Henry Farman-typen, som var kjøpt for private midler.
Hærens Flyveskole (senere Hærens Flyvertropper) ble opprettet den 2. juli 1912, og fløy i begynnelsen også fra Kløvermarken.
I 1946 ble en felles flyveutdannelse påbegynt på Flyvestation Avnø. Navnet Flyveskolen ble tatt i bruk 1. januar 1951 i forlengelse av Flyvevåbnets opprettelse som selvstendig forsvarsgren.
Etter en politisk beslutning i 1992 flyttet Flyveskolen til Karup i 1993.
Tidligere brukere av Flyveskolen
Hærens Flyvetjeneste (1971–2003) og Søværnets Flyvetjeneste (1977–2003) sendte pilotaspiranter til Flyveskolen for å sortere ut de som var uegnet til helikoptergrunnutdannelse i USA. Hærpilotene fløy Bell UH-1D Huey ved Fort Rucker i Alabama, og marinepilotene fløy TH-57 Sea Ranger ved Naval Air Station Pensacola i Florida.
Som en del av utdannelsen fikk militære flyveledere og kontroll- og varslingsoffiserer flytimer på Flyveskolen.
I 2004 valgte Ministeriet for Videnskab, Teknologi og Udvikling ut tre astronautkandidater som de danske myndigheter håpet kunne bli en av Den europeiske romfartsorganisasjons nye astronauter i 2008. For å øke sjansene til disse tre kandidatene, fikk de flytimer på Flyveskolen.
Eksterne lenker
Flyveskolens officielle hjemmeside
Maine Open
Live and Work in Maine Open er en golfturnering på Korn Ferry-touren som ble arrangert for første gang fra 24. til 27. juni 2021 på Falmouth Country Club i Falmouth i Cumberland County i Maine. Turneringen skulle opprinnelig finne sted for første gang som ledd i Korn Ferry-touren i 2020, men ble kansellert grunnet koronapandemien.
Vinnere
Navnet på spillere er satt med fet skrift dersom de var blant «The 25» som rykket opp til PGA-touren etter sesongen.
Revolve NTNU
Suspension & Drivetrain
Denne gruppens ansvarsområdet er hjulopphenget, som omfatter alt mellom monocoquen og bakken. Hovedoppgavene er å designe og dimensjonere hjuloppheng slik at man får energien fra batteriet ned i bakken og absorberer kreftene fra veien sånn at bilen holder dekkene på bakken. Gruppen har altså ansvaret for å designe og dimensjonere alle delene slik at de oppfyller behovene fra vehicle dynamics gruppen og tåler kreftene som bilen blir utsatt for.
Vehicle Dynamics & Control Systems
Vehicle Dynamics & Control systems er den eneste gruppen i organisasjonen som jobber aktivt på begge bilene. Den halvdelen av gruppen som jobber på den førerløse bilen er ansvarlig for designet av alle kontrollsystemene som erstatter den fysiske sjåføren. De benytter seg av sensor input fra hele bilen, samt kartet av omgivelsene som Perception lager, til å regulere kraftpådraget på alle motorene og styrevinkelen til hjulene etter hvert som bilen beveger seg fremover. Den andre halvdelen av gruppen er ansvarlig for alt av kinematikk på den elektriske bilen. De viktigste oppgavene går ut på å bestemme hjulopphengsgeometri for optimal lastfordeling, design av dempere og regulering av pådrag til gass og brems på de fire motorene.
Mechatronics
Mechatronics-gruppen er ansvarlig for alt elektrisk og mekanisk på den førerløse bilen. Denne gruppen foretar de fysiske endringene som kreves for at bilen skal fungere som et selvkjørende autonomt kjøretøy. Vedlikehold av de eksisterende elektriske og mekaniske systemene på bilen utføres også av denne gruppen. Deres oppgaver involverer, men er ikke begrenset til: Designe og produsere de nødvendige aktuatorene for kontroll og bremsing, designe braketter og montere de nødvendige sensorene, samt designe og lage kretskort som driver det autonome systemet.
Historie
Revolve har utviklet seg enormt fra oppstarten i 2010 med 4 medlemmer til team 2020 med 81 medlemmer. Organisasjonen blir stadig mer tverrfaglig og profesjonell, som resultat av det harde arbeidet som legges ned, både i forhold til de tekniske oppgavene og organisasjonskulturen. Årsaken til organisasjonens oppstart, er de 4 grunnleggernes ønske om mer praktisk arbeid til det teoretiske de lærte på skolen. Etter mange timer med undersøkelser fant de Formula Student; verdens største ingeniørkonkurranse for studenter. Her møtes lag fra universiteter over hele verden for å konkurrere med bilene de har utviklet og bygd. Det var en stor utfordring, men den tok de på strak arm.
Siden oppstarten i 2010, har bilene hatt en konstant teknologisk utvikling. Den første bilen stod ferdig i 2012 og hadde forbrenningsmotor og stålramme. Siden dette har det blitt produsert én bil i året, hvor bilene har blitt mer teknisk avanserte for hvert år som har gått. Den andre bilen i rekken, KA Aquilo R, fikk en komplett, funksjonell aerodynamikkpakke. I 2014 begynte Revolve NTNU år produsere elektriske biler, fremfor forbrenningsmotor, da dette økte ytelsen og sørget for raskere biler. I 2016 ble den første firehjulsdrevne bilen utviklet, som gjorde at torque vectoring kunne implementeres. I 2018 presterte laget og bilen til sin hittil beste plassering, da teamet kom på 2. plass sammenlagt i Formula Student Germany. 2019-teamet vant Engineering Design i både Østerrike og Tyskland ved sommerens konkurranser, hvor tankene og valgene bak designet på bilen ble vektlagt. 2019-teamet kom også på 2. plass sammenlagt i Østerrike.
Irland under EM i friidrett 1971
Irland deltok med 9 utøvere under EM i friidrett 1971 som ble arrangert 10.–15. august 1971 i Helsingfors. Irland tok ingen medaljer under mesterskapet.
Giro di Lombardia 1918
Giro di Lombardia 1918 var et sykkelritt som ble arrangert i regionen Lombardia i Italia i 1918.
Gjenoppbyggingen av Afghanistan
Gjenoppbyggingen av Afghanistan var en betegnelse på en prosess som startet på begynnelsen av 2000-tallet etter mer enn to tiår med konflikter først mellom Russland som invaderende militærmakt og afghanske geriljakrigere, deretter mellom verdenssamfunnet.og talibankrigere som nye makthavere i landet. Målet med prosessen var å bygge opp det afghanske samfunnet til et fredelig, velfungerende og demokratisk samfunn med individuell frihet for landets borgere. Gjenoppbyggingen gikk sakte fremover, og ble stadig forhindret av pågående konflikter som følge av at Taliban stadig forsøkte å vinne tilbake kontrollen i Afghanistan.
Det ble satt i gang mer enn 14 000 gjenoppbyggingsprosjekter i Afghanistan, som f. eks. Kajaki-demningen. Mange av disse prosjektene ble overvåket av de regionale gjenoppbyggingsteamene. Verdensbankens bidrag var det multilaterale fondet Afghanistan Reconstruction Trust Fund (ARTF), som ble opprettet i mai 2002. Det ble finansiert av 24 internasjonale giverland, og hadde i 2007 brukt mer enn 1,37 milliarder amerikanske dollar. Omkring 30 milliarder dollar ble gitt av det internasjonale samfunnet til gjenoppbyggingen av landet, det meste fra USA. I 2002 ga verdenssamfunnet 4 milliarder dollar under Tokyokonferansen, fulgt av ytterligere 4 milliarder i 2004. I februar 2006 ble 10,5 milliarder dollar gitt til Afghanistan under Londonkonferansen og 11 milliarder ble gitt av USA tidlig i 2007.
Et av de største utviklingsmålene var ferdigstillingen av ringveien – en serie motorveier som skulle forbinde de største byene i Afghanistan.
Da væpnede styrker fra Taliban i august 2021 rykket inn i hovedstaden Kabul, etter å ha tatt kontrollen i et stort antall afghanske provinser, opphørte gjenoppbyggingsprosessen som hadde pågått gjennom tyve år.
Carl Grann
Carl Grann (født 1833 i Trondheim, død 1883 i Selva i Agdenes) var gårdbruker, agronom, handelsmann i Selva og ordfører i Ørland i 1878–1879.
Han var utdannet agronom, og forpaktet flere eiendommer, bl.a. Roan prestegård i Bjørnør, før han i 1868 kjøpte gården Selva i Agdenes og startet landhandel. Selva/Agdenes var inntil 1896 en del av Ørland kommune, og Grann var medlem av herredsstyret 1870-1879, og ordfører i Ørland de to siste årene.
Røråsveien (Tønsberg)
Røråsveien (2-212, 51-209) er en 3,4 km lang vei mellom Hassum og Rom skole i Tønsberg. Veien er en del av fylkesvei 534.
Carl Grann
Han var født i Trondheim, men vokste opp på Grande i Ørland. Kommunens 100-årsberetning skriver at han vokste opp hos «morbroren Ole Svendsen» (1803-1854), mens bygdeboka Ørlandsboka mener at slektskapsforholdet er annerledes: Ole Svendsen er halvbror til Carls far Hans Hjort (1809–1875). I 100-årsberetningen omtales han som Carl Gustav Nornstrøm Grann i ordførerlista, men som Carl Grann i et avsnitt om «Leiande menner i Agdenes».
Videospillåret 2020
Videospillåret 2020 er en oversikt over hendelser og lanseringer med tilknytning til videospill i 2020.
Smurfene: Den hemmelige landsbyen
Smurfene: Den hemmelige landsbyen er en amerikansk dataanimert fantasy og komediefilm fra 2017.
Filmen er basert på tegneseriene om Smurfene. Filmen ble produsert av Columbia Picturesy, og distribuert av Sony Pictures Releasing. Den ble regissert av Kelly Asbury, fra et manus av Stacey Harman og Pamela Ribon. I filmen ber et mystisk kart Smurfette, Brainy, Clumsy og Hefty om å finne igjen en tapt landsby før Gargamel finner området før dem. Smurfene: Den hemmelige landsbyen hadde premiere i april 2017. Noen av hovedrollene spilles av blant andre Demi Lovato, Rainn Wilson, Joe Manganiello, Mandy Patinkin, og Michelle Rodriguez.
Handlingsreferat
I Smurf Village lever smurfene fredelig i landsbyen sin, under deres leder Papa Smurf. Noen av smurfene inkluderer Clumsy Smurf, Brainy Smurf, Hefty Smurf og Smurfette, som opprinnelig ble skapt av den onde trollmannen Gargamel fra en klump leire, men ble deretter forløst av Papa Smurf. Likevel føler Smurfette at hun passer ikke inn blant noen av de andre smurfene, når hun forsøker å finne sin egentlige mening med livet. I mellomtiden gjør Gargamel det til sitt viktigste oppdrag å fange alle smurfene, stjele all essensen deres, og deretter bli den aller mektigste trollmannen i verden.
Smurfette blir tatt til fange av Gargamel, og ført til slottet hans. Hun oppdager at det kanskje finnes en annen landsby full av smurfer. Smurfette kommer seg etter hvert tilbake til Smurf Village, hvor Papa Smurf avviser alle påstander om eksistensen av en annen Smurfe-landsby. Smurfette sniker seg imidlertid vekk for å lete etter den tapte landsbyen, sammen med Brainy Smurf, Clumsy og Hefty. Men Gargamel oppdager snart at Smurfene forsøker å finne denne landsbyen. Han reiser derfor ut sammen med han kjæledyr-katt Azrael og kjæledyr-gribben Monty for å stoppe smurfene.
De fire smurfene opplever en rekke forskjellige spennende eventyr, og møter forskjellige bisarre skapninger - inkludert en koloni med ildpustende øyenstikkere og en hule-labyrint med glødende grønne kaniner. Til slutt kommer de fire smurfene til en elv hvor de seiler på en håndlaget flåte for å komme til den tapte landsbyen. De oppdager at den nye landsbyen bare består av kvinnelige smurfer. De blir ført til Smurfy Grove hvor de møter blant annet Smurf Storm, Smurf Blossom, Smurf Melody og deres leder Smurf Willow. Smurf Storm og Clumsy reiser vekk fra landsbyen for å finne igjen Gargamel, og varsle de andre Smurfene i deres egen landsby. Men Gargamel invaderer og ødelegger plutselig hele Smurfy Grove, og fanger hver eneste Smurf han finner. Smurfette blir imidlertid skånet fordi Gargamel bemerker at hun egentlig ikke er noen «ekte» smurf, og dermed ikke er til nytte for ham lenger.
Kurland naturminne
Kurland naturminne er en fredet eik («Kurlandseika») som står på tunet til den tidligere gården Kurland helt øst i Lørenskog kommune. Treet måler godt over 4 meter rundt stammen, og skal ha blitt plantet før reformasjonen. Eika ble fredet 8. november 1962.
Karl-Marx-Hof
Karl-Marx-Hof er en av verdens største boligblokker, og ligger i Heiligenstadt-distriktet i Wien i Østerrike. Blokken ble tegnet og bygget 1927–30 av arkitekten Karl Ehn, en av Otto Wagners disipler. Den er en lang, ubrutt blokkstruktur på 1 100 meters lengde, og er omgitt av en trikkelinje over fire trikkeholdeplasser. Anlegget ble konstruert for 1 382 leiligheter med 5 000 beboere, og ble gitt navnet Ringstraße des Proletariats.
Videospillåret 2021
Videospillåret 2021 er en oversikt over hendelser og lanseringer med tilknytning til videospill i 2021.
Irland under EM i friidrett 1974
Irland deltok med 7 utøvere under EM i friidrett 1974 som ble arrangert 2.–8. september 1974 i Roma. Irland tok ingen medaljer under mesterskapet.
Elżbieta Krzesińska
Elżbieta Krzesińska (født 11. november 1934, død 29. desember 2015) var en polsk friidrettsutøver.
Hun representerte Polen under Sommer-OL 1956, hvor hun tok gull i lengdehopp. Hun tok også bronse i samme øvelse under Sommer-OL 1960.
Stitsjhonningeter
Stitsjhonningeter (Notiomystis cincta) er den eneste arten i slekten Notiomystis i familien honningetere (Meliphagidae). Den er endemisk til New Zealand.
Underarter
Det er beskrevet to underarter av stitsjhonningeter :
Vlastimil Hyncica
Vlastimil Hyncica (født 16. mars 1978) er en tsjekkisk terrengsyklist.
Hepatitt E-virus
Hepatitt E-virus er viruset som forårsaker Hepatitt-E. Viruset er fra 27 til 34 nanometer lang i diameter.
Mickey Hargitay
Miklós «Mickey» Hargitay (født 6. januar 1926, død 14. september 2006) var en ungarsk skuespiller og kroppsbygger.
Han ble kåret til Mr. Universe i 1955, men ble for alvor kjent gjennom ekteskapet med Jayne Mansfield. Det populære ekteparet spilte i filmene Åh, for en mann (1957), Gli amori di Ercole (1960), Promises! Promises! (1963) og L'amore primitivo (1964) sammen. Hargitay spilte også i en rekke filmer uten Mansfield, de fleste av dem italienske. Han er også far til skuespilleren Mariska Hargitay.
Hargitay døde av multippelt myelom 80 år gammel.
Barndom
Miklós Hargitay ble født 6. januar 1926 i Budapest i Ungarn. Hans far var meget atletisk og oppdro også sønnene til å bli atletiske. Familien fremførte akrobatiske forestillinger på operahus over hele Ungarn. Hargitay ble senere en dyktig fotballspiller og skøyteløper. Han ble mellomeuropamester i hurtigløp på skøyter.
Under andre verdenskrig var Hargitay medlem av motstandsbevegelsen, men flyktet fra Ungarn i 1946 for å unngå å bli innkalt til militærtjeneste.
Karrière
Etter å ha flyttet til Indianapolis i USA i 1947, begynte Hargitay med kroppsbygging. I denne perioden jobbet han som snekker og rørlegger, og hadde også adagio-forestillinger sammen med sin første kone, Mary Birge, på nattklubber. Etter å ha trent i fire år begynte han å vinne ulike konkurranser. Det virkelige gjennombruddet kom da han ble Mr. Universe i 1955. På denne tiden var kroppsbygging ansett som uvanlig og sært. Sporten var også dominert av amerikanske utøvere.
Hargitay fikk seg jobb som en av Mae Wests muskelmenn i nattklubbforestillingen hennes. Han ble imidlertid sparket av West da han valgte å innlede et forhold til Jayne Mansfield i 1956. Hargitay og Mansfield, som giftet seg to år senere, samarbeidet om flere prosjekter de neste årene. De spilte i filmene Åh, for en mann (1957), Gli amori di Ercole (1960), Promises! Promises! (1963) og L'amore primitivo (1964) sammen. De satte også opp tre suksessfulle nattklubbforestillinger i Las Vegas. Den første, Tropicana Holiday, fremførte de på Tropicana i begynnelsen av 1958, og det populære ekteparet sørget for fulle hus hver kveld i det fire uker lange oppdraget. Grunnet suksessen satte ekteparet opp en ny forestilling, Tropicana Hotel Nightclub Revue, sommeren 1959. I slutten av 1960 satte de opp forestilligen House of Love på Dunes, som varte i åtte uker. Hargitay spilte også i de to teaterstykkene Buss stopp og Gentlemen Prefer Blondes, der Mansfield spilte hovedrollen.
Hargitay spilte i tillegg i en rekke filmer uten Mansfield, de fleste av dem italienske. Fra 1959 til 1961 ledet han et treningsprogram på TV. Han produserte også sine egne vekter, men disse viste seg vanskelig å selge ettersom de var laget av krom. Dette gjorde dem langt dyrere enn de vanligste vektene på markedet, som var laget av jern. Hargitay drømte også om å åpne en kjede med helsestudioer, men dette ble ikke noe av.
I 2006 mottok Hargitay Muscle Beach Hall of Fame Award fra Muscle Beach Historical Committee.
Privatliv
Hargitay møtte skuespillerinnen Jayne Mansfield 13. mai 1956 i New York. Mansfield og Hargitay giftet seg 13. januar 1958 i glasskapellet Wayfarers Chapel i Rancho Palos Verdes i California. Halvparten av de 100 gjestene var journalister. Flere tusen skuelystne skal ha fulgt seremonien fra utsiden.
Deres første felles barn, Miklós Jeffrey Palmer Hargitay, ble født 21. desember 1958. Deretter ble Zoltán Anthony Hargitay født 1. august 1960. I ekteskapet deres var de tradisjonelle kjønnsrollene snudd på hodet. Mansfield var familiens hovedforsørger, mens Hargitay tilbragte dagene hjemme.
I mai 1962 søkte Mansfield om skilsmisse, grunnet en mindre uoverenstemmelse, men trakk den raskt tilbake. Den samme sommeren søkte hun på nytt om skilsmisse, etter å ha innledet et forhold til den italienske filmprodusenten Enrico Bomba. Mot slutten av året valgte Mansfield å gå tilbake til Hargitay. Etter å ha innledet et forhold til den brasilianske sangeren Nelson Sardelli fikk Mansfield innvilget skilsmisse 30. april 1963 i Juarez i Mexico. Den samme høsten gjennopptok hun forholdet til Hargitay, og hevdet at skilsmissen hadde vært ugyldig. Datteren Mariska Magdolina Hargitay ble født 23. januar 1964. Problemene i ekteskapet fortsatte, og 26. august samme året søkte Mansfield om at den mexicanske skilsmissen skulle godkjennes i California.
Etter Mansfields død 29. juni 1967 oppdro Hargitay barna Miklós, Zoltán og Mariska. Samme året giftet han seg med flyvertinnen Ellen Jean Siano, som han var gift med frem til sin død. Ekteparet fikk ingen felles barn.
Den 14. september 2006 døde Hargitay av multippelt myelom i Los Angeles i California.
Ettermæle
Ifølge kroppsbyggerhistorikeren Gene Mozee skal «Walter Winchell ha uttalt en gang at det Eisenhower gjorde for golf, det gjorde Mickey Hargitay for kroppsbygging, ettersom han gjorde det allment kjent». Hargitays suksess som kroppsbygger inspirerte også en ung Arnold Schwarzenegger. Da Schwarzenegger flyttet til USA var Hargitay en av de første han ville møte. Schwarzenegger spilte rollen som Hargitay i den biografiske filmen The Jayne Mansfield Story fra 1980. Loni Anderson spilte rollen som Jayne Mansfield. Etter Hargitays død uttalte Schwarzenegger at Hargitay var ett av hans forbilder på grunn av at han var en suksessfull immigrant som flyttet til USA og fulgte drømmene sine. Schwarzenegger kalte Hargitay «et briljant individ» og roste hans positive innstilling.
Lygra
Lygra er en øy mellom Lurefjorden og Lureosen i Nordhordland. Øya ligger i Alver kommune. Lokalt blir øya kalt for Luro. Ofte blir også øya Kalven, nord for Lygra med et smalt sund imellom, samt øya Børøyna, sør for Lygra, omtalt som en del av Lygra. Lygra er smal og lang, omtrent 4 km lang, samt 800 meter på sitt bredeste.
På Lygra ligger en rekke gårder, derav også Lyngheisenteret, et informasjonssenter om kystlandskapet.
Fra 2009 er det om lag 60 fastboende, og en del fritidsboliger.
På øya ligger også Lygra kirke, fra 1892, Lygra har også vært en kirkeby siden middelalderen. Det er også funnet en del gravminner fra vikingtiden på Lygra.
Kinn naturminne
Kinn naturminne er en fredet furu («Svenskefurua») som står ved bredden nær sørenden av Langvannet i Lørenskog kommune. Furua ble fredet 8. november 1962.
Oemospila
Oemospila er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En middelsstor, lang og slank, gråbrun trebukk, dekkvingene med mørke flekker. Antennene er tynne og betydelig lengre enn kroppen. Pronotum er tønneformet, litt lengre enn bredt. Dekkvingene er litt avsmalnende bakover. Beina er ganske lange med litt fortykkede lår.
Systematisk inndeling
Oemini blir ofte slått sammen med Xystrocerini.
Viorica Viscopoleanu
Viorica Viscopoleanu (født 8. august 1939) er en rumensk friidrettsutøver.
Hun representerte Romania under Sommer-OL 1968, hvor hun tok gull i lengdehopp.
Robert Lewandowski
Klubbkarriere
Lewandowski begynte karrieren i Partyzant Leszno. Som tenåring fikk han prøve seg på forskjellige lag uten at det ble vellykket. I 2005 kom han inn på andrelaget til Legia Warszawa som 17-åring. I 2006/07 sesongen ble han solgt til 3.-divisjonsklubben Znicz Pruszków, der han ble toppscorer i divisjonen med 15 mål og var hovedpersonen som førte til at laget rykket opp til 2. divisjon, neste sesong var han toppscorer i 2. divisjon med 21 mål.
Han fikk sin debut hos Lech Poznań i en kvalifiseringskamp til UEFA-cupen mot FK Khazar Lenkoran fra Aserbajdsjan, han scoret faktisk sitt første mål under debutkampen og ble det eneste målet i kampen (Khazar 0:1 Lech). Han debuterte i Ekstraklasa 8. august 2008.
I november 2013 bekreftet han at han ville signere en kontrakt med i januar 2014, slik at han kunne gå vederlagsfritt til Bayern i sommervinduet. 1. juli gjennomførte han overgangen og ble Bayerns nye superspiss. Samtidig brente han mange broer i Dortmund da han valgte å gå til erkerivalen og tittelutfordreren Bayern.
Den 22. september scoret Lewandowski 5 mål på 9 minutter mot VfL Wolfsburg, hvor Bayern München vant 5-1. Han ble toppscorer i Bundesliga i 2015/16-sesongen.
Den 13. desember 2016 skrev han under en ny kontrakt med Bayern München til 30. juni 2021.
Den 29. august 2019 skrev han under en ny kontrakt med Bayern München til 30. juni 2023.
Den 22. mai 2021 slo Lewandowski Gerd Müllers tidligere målrekord i Bundesligaen, da han scoret sitt 41 mål i Bundesligaen sesongen 2020–2021.
Landslaget
Han debuterte på det polske landslaget 10. september 2008 mot. Lewandowski hadde tidligere 3 kamper på U21-landslaget til Polen.
Han ble tatt ut i s tropp til VM i fotball 2018 i Russland.
Han ble tatt ut i s EM-tropp til EM i fotball 2021.
Han ble tatt ut i s tropp til VM i fotball 2022 i Qatar.
Giro di Lombardia 1917
Giro di Lombardia 1917 var et sykkelritt som ble arrangert i regionen Lombardia i Italia i 1917.
Minnemarkeringen i Oslo 22. juli 2012
'''Minnemarkeringen 22. juli 2012''' markerte ettårsdagen for terrorangrepene i Norge 2011. I tillegg til mange lokale arrangementer, minnestunder og avduking av monumenter i flere av ofrenes hjemkommuner, bestod minnemarkeringen i Oslo 22. juli 2012 blant annet av en gudstjeneste i Oslo domkirke og en konsert, «Nasjonal minnekonsert 22.7.12».
Konserten fant sted på Rådhusplassen i Oslo, og ble produsert av NRK på oppdrag fra regjeringen ved Kulturdepartementet. Haddy Njie var programleder, og konserten ble i Norge fjernsynsoverført på NRK1, NRK2, TV 2, TV 2 Nyhetskanalen og TVNorge. Også svenske SVT 2 og TV 4, finske Yle TV1 samt danske DR1 og TV 2 overførte konserten. I tillegg ble sendingen sendt direkte av flere av landets største nettaviser, deriblant VG Nett, Dagbladet.no og Aftenposten.no.
Politiet og arrangøren anslo at 50–60 000 mennesker kom til Rådhusplassen i forbindelse med konserten.
Nasjonal minnekonsert 22.7.12 – program
Mellom musikkinnslagene ble det vist videoinnslag hvor tre forfattere, Åsne Seierstad, Karl Ove Knausgård og Frode Grytten, leste egne tekster med relasjon til terrorangrepene.
Divinity: Original Sin II
Divinity: Original Sin II er et turbasert isometrisk rollespill utviklet og publisert av Larian Studios. Det er oppfølgeren til Divinity: Original Sin fra 2014, og ble lansert 14. september 2017. Spillet fikk svært god kritikk, og anmeldere mente det var blant de beste rollespillene gjennom tidene.
Plot
Fortellingen tar oss med til Rivellon, rundt tusen år etter det første spillet. Biskop «Aleksander den uskyldige» erklærer at alle som kan utnytte «kilden» som gir magiske krefter, er kriminelle og må interneres. En gruppe internerte tar på seg oppgaven med å bekjempe ham, alle med forskjellige mål og historier. En rød prins, en opprører, en frafallen korsfarer, en menneskeetende alv, en besatt musiker og et forkledd vandrende skjelett er de som kan overbevises om å følge hovedpersonen i kampen.
Spillet
Hovedkarakteren kan utformes etter spillerens egne preferanser. Egenskaper, rase, bakgrunn, yrke og talenter kan velges og tilpasses i ekte rollespillstil, eller man kan velge en av flere forhåndsdefinerte karakterer. Hovedpersonen kan rekruttere tre andre som kompanjonger, og disse kan spilles av andre i flerspillermodus.
Oppgaveløsning og kamper gir erfaringspoeng som igjen bestemmer karakterens erfaringsnivå. Møter man en motstander som er mye mer erfaren blir kampene svært vanskelige, og spilleren oppfordres til å rømme i stedet for å kjempe. Mange kamper er svært utfordrende noe som indirekte legger føringer for fremdriften i spillet ved at man neppe overlever om man gjør oppdrag i feil rekkefølger.
U23-EM i friidrett 2021 – 20 kilometer kappgang kvinner
20 kilometer kappgang for kvinner under U23-EM i friidrett 2021 ble arrangert på Kadriorg stadion i Tallinn i Estland den 11. juli 2021.
Divinity: Original Sin II
Spillet
I likhet med Divinity: Original Sin kan miljøet manipuleres. Regn lager pytter med vann som leder strøm om de treffes av et lyn, og skyter man en flammende pil på en tønne med olje vil brennende olje spre seg utover. Hvem som gjør hva, og i hvilken rekkefølge blir derfor avgjørende. Dersom regnet kommer før frosten blir alt til is, mens dersom regnet kommer etterpå blir bakken bare våt. Søker karakteren deknig bak en stolpe blir den kanskje ikke truffet av piler, men om tønna med gift like bak går i stykker kan vedkommende bli stående midt i giftskyen.
Arbeidsmedium
Et arbeidsmedium er den væsken eller gassen som anvendes i varmekraftmaskiner, kjølesykluser og varmepumper for overføring av varme i en termodynamisk syklus. Innenfor kjøle- og varmepumpeteknologi omtales dette også som kjølemedium  eller kuldemedium. De fleste termodynamiske sykluser gjøre bruk av latent varme for arbeidsmediet ved faseovergang, for eksempel fra flytende til gassform. Om det brukes andre sykluser forblir arbeidsmediet i gassform mens det gjennomgår alle prosesser i syklusen. I varmekraftmaskiner gjennomgår arbeidsmediet en forbrenningsprosess, for eksempel i forbrenningsmotorer eller gassturbiner. Det finnes også prosesser i varmepumper og kjøleprosesser der arbeidsmediet ikke endrer fase, for eksempel omvendt Brayton- eller Stirlingsyklus.
Divinity: Original Sin II
Spillet
Samtaler innen gruppa eller med andre personer, påvirker hvilke oppdrag man blir klar over og kan gjøre. Er man overbevisende og bruker sin egenskaper kan få utstyr eller informasjon man trenger siden, og flere oppgaver kan løses fredlig. Karakterene har av og til individuelle valgmuligheter i dialog med andre, og dialogmuligheter basert på rase eller bakgrunn er vanlig.
U23-EM i friidrett 2021 – 20 kilometer kappgang kvinner
Rekorder
Før konkurransen var rekordene som følger: